CELEX: 62016TN0373
Language: fi
Date: 2016-07-13 00:00:00
Title: Asia T-373/16: Kanne 13.7.2016 – Victaulic Europe v. komissio

26.9.2016   
            
            
               FI
            
            
               Euroopan unionin virallinen lehti
            
            
               C 350/20
            
         Kanne 13.7.2016 – Victaulic Europe v. komissio
   (Asia T-373/16)
   (2016/C 350/26)
   Oikeudenkäyntikieli: englanti
   
      Asianosaiset
   
   
      Kantaja: Victaulic Europe (Nazareth, Belgia) (edustaja: C. Fairpo, solicitor)
   
      Vastaaja: Euroopan komissio
   
      Vaatimukset
   
   kantaja vaatii, että unionin yleinen tuomioistuin
   
               —
            
            
               ottaa kumoamiskanteen tutkittavaksi
            
         
               —
            
            
               kumoaa Belgian kuningaskunnan ylimääräistä voittoa koskevasta valtiontukijärjestelmästä 11.1.2016 annetun komission päätöksen SA.37667 (2015/C) (ent. 2015/NN) niiltä osin kuin päätöksessä luokitellaan virheellisesti ylimääräistä voittoa koskeva järjestelmä tukijärjestelmäksi, ei kuvailla kunnollisesti väitettyä valtion tukitoimenpidettä, arvioidaan ylimääräistä voittoa koskeva päätös yhteensopimattomaksi SEUT 107 artiklan kanssa ja virheellisesti vaaditaan Belgiaa maksamaan takaisin määrittelemättömiä summia ylimääräistä voittoa koskevan järjestelmän puitteissa tehtyjen päätösten kohteille ja
            
         
               —
            
            
               velvoittaa komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1.
            
            
               Ensimmäinen kanneperuste koskee komission oikeudellista virhettä kun se luokitteli ylimääräistä voittoa koskevan järjestelmän tukijärjestelmäksi.
            
         
               2.
            
            
               Toinen kanneperuste koskee komission oikeudellista virhettä kun se ei arvioinut, onko väitetty tuki tarjottu etuisuutena.
            
         
               3.
            
            
               Kolmas kanneperuste koskee komission oikeudellista virhettä kun se arvioi ylimääräistä voittoa koskevan järjestelmän valikoivaksi.
            
         
               4.
            
            
               Neljäs kanneperuste siihen, että Belgian velvollisuus maksaa takaisin väitetty tuki loukkaa oikeusvarmuuden periaatetta.